《李三洲宅上兰盛开感而赋此 其一》
明代·王渐逵

灵品仙姿眷自华，满丛开向邺侯家。坐看姑射星为佩，梦入瑶池雪作花。

静影误翻庄子蝶，暗香浮动玉川茶。人间草木空无数，野艳逢时只浪誇。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。